Religiosis viris  honestis Fratri Gaudrico Abbati Monasterij sancti Ioannis Reomaensis Lingonensis Diœcesis, Ordinis sancti Benedicti, totíqué Conuentui dicti loci, Maior, Scabini,  Communitas de Sinemuro salutem in Domino sempiternam. Noueritis quòd cùm nobilis vir Robertus Dux Burgundiæ dominus noster teneatur nobis in quater viginti libris Turonensibus annui reditus singulis annis reddendis,  soluendis Camerario Monasterii vestri prædicti, vel eius vices gerenti, aut certo mandato vnius ipsorum à prædicto Domino Duce  hæredibus suis villam de Sinemuro tenentibus apud dictum Sinemurum in Ecclesia beatæ Mariæ ante horam sextam, prima die Dominica post Resurrectionem Domini super Marcis,  aliis reditibus, qui prædicto Domino nostro debentur singulis annis ab hominibus  communitate prædicta de Sinemuro pro parte vestra villæ de Belaone super Vrsiam versùs Castellionem,  finagii dictæ villæ,  pro omni iure, actione, dominio vtili, vel directo quæ vos habebatis,  habere poteratis in dictis villa  finagio, hominibus, mansis, terris, pratis, vineis, nemoribus, riparia, iustitia magna  parua,  aliis commoditatibus quibuscunque, exceptis iure patronatus,  dono Ecclesiæ, oblationibus, legatis, annaciis,  decimis dictæ villæ de Belaone, necnon terrarum  vinearum, quas in dictis villa  finagio ipsi Religiosi possidebant, quæ vos prædicto Domino Duci dedistis, tradidistis, cessistis, concessistis pro prædictis octoginta libris Turonensibus soluendis, provt superiùs continetur. Nos vocati in vnum propter hoc specialiter in loco consueto pulsata campana, provt moris est concorditer,  vnanimi assensu pro prædicto Domino Duce,  de mandato ipsius constituimus nos vobis fideiussores,  principales debitores nomine nostro,  Communitatis prædictæ de octoginta libris Turonensibus soluendis  neddendis dicto Camerario, vel eius vices gerenti, aut certo mandate alterius ipsorum à nobis singulis annis apud Sinemurum post tres dies, postquam à vobis, vel à dicto Camerario, vel eius vices gerente, aut alterius ipsorum certo mandato fuerimus requisiti. Constituimus etiam nos,  promittimus per iuramenta nostra à nobis Maiore  Scabinis prædictis nomine nostro  Communitatis prædictæ corporaliter præstita super sancta Dei Euangelia,  sub pœna vnius Marcæ argenti (quam pœnam volumus,  expressè consentimus per prædicta iuramenta nostra contra nos,  successores nostros committi, reddi,  solui priusquam debitum principale à nobis  successoribus nostris dicto Camerario, vel eius vices gerenti, aut certo mandato alterius ipsorum, singulis diebus, quibus post prædictos tres dies deficiemus in solutione pecuniæ supradictæ) prædictas quater viginti libras reddere  soluere dicto Camerario, vel eius vices gerenti, vel certo mandato singulis annis termino,  loco prædictis, si, quod absit, prædictus Dominus Dux, vel sui hæredes in solutione dictæ pecuniæ deficerent, facienda, vt superiùs est prædictum. Donec prædictus Dominus Dux, vel sui hæredes pro prædictis rebus de Belaone vobis assignauerint, assederint,  deliberauerint quater viginti libratas terræ ad valorem Turonensium in redditibus,  prouentibus aliis singulis annis in perpetuum leuandis, ac percipìendis à vobis,  successoribus vestris, quos duxeritis acceptandos. Supponentes nos  successores nostros immediatè districtui illustrissimi Principis Philippi Dei gratia Regis Francorum,  hæredum suorum Regum Francorum, vt ipse Rex  hæredes sui Reges Francorum, Balliuus suus Senonensis, Præpositus  Seruientes ipsius possint nos compellere per bonorum nostrorum captionem, tanquam de re confessa  cognita coram ipso nullis allegationibus, seu exceptionibus admissis sine strepitu causæ post tres dies, postquam à vobis, vel mandato vestro super hoc fuerint requisiti ad præstationem,  solutionem prædictarum quater viginti librarum, necnon dictæ pœnæ, quæ commissa fuerit, si, quod absit, prædictus Dominus Dux, vel sui hæredes deficerent in solutione dictæ summæ, vt superiùs dictum est, facienda. Renunciantes in hoc facto  ex certa scientia per dicta iuramenta nostra nos Maior  Scabini prædicti nomine nostro  Communitatis prædictæ omni actioni  exceptioni doli  in factum, constitutioni, Præsente vtroque,  omnibus aliis exceptionibus, pro enumeratis specialiter habitis, quæ contra præsens instrumentum vel factum possent obiici, siue dici,  iuri dicenti, generalem renunciationem non valere. In cuius rei testimonium sigillum Reuerendi in Christo Patris ac Domini Hugonis Dei gratia Episcopi Eduensis supplicauimus  rogauimus vnà cum sigillo Communitatis prædictæ præsentibus litteris apponi,  nos  successores nostros ipsius Domini Episcopi iurisdictioni supponimus, vt ipse  successores sui Episcopi, nullâ monitione præmissâ, possint nos  successores nostros nomine Communitatis prædictæ compellere, tanquam de re adiudicata, confessa,  cognita coram ipso per sententias excommunicationis in nos,  interdicti in vxores,  familias nostras ad obseruantiam omnium  singulorum præmissorum, qui relaxari non possint donec nobis, vel Camerario prædicto, vel eius vices gerenti, aut alteri ipsorum Mandato de sorte  pœna prædictis quolibet anno, vt prædictum est, fuerit plenariè satisfactum. Et nos prædictus Episcopus ad petitionem  requisitionem prædictorum Maioris, Scabinorum,  Communitatis sigillum nostrum præsentibus litteris apposuimus in testimonium prædictorum. Datum anno Domini millesimo ducentesimo nonagesimo primo, mense Ianuario.